A gyártást az eszközök fertőtlenítésével kezdjük.			
A keverős készülékbe összemérjük az A fázis (vizes) összetevőit és folyamatos keverés mellett 75- 80 °C-ra melegítjük fel.			
Egy másik edényben összemérjük a B fázis (olajos) összetevőit és 75°C-ra melegítjük fel.	
Amikor mindkét fázis megfelelő hőmérséklető, a B fázist folyamatos keverés mellett hozzáadjuk az A fázishoz (50-60 RPM). Az AB elegyet 75°C-on 10 percig homogenizáljuk folyamatos keverés (50-60 RPM) mellett. Ekkor törtfehér színű folyékony emulziót kapunk.
Az emulziót folyamatos keverés (50-60 RPM) mellett 40°C-ra hűtjük.
A lehűlt krémhez hozzáadjuk a C fázis kivonatait egyesével, folyamatos keverés (50-60 RPM) mellett 3-5 percig homogenizáljuk, beledolgozzuk a krémbe.
A krémhez kis részletekben hozzáadjuk a D fázis komponenseit, folyamatos keverés mellett (50-60 RPM) 3-5 percig homogenizáljuk.
Beállítjuk a termék pH-ját: 5,0-6,0 közé.
A terméket 30°C-ra hűtjük folyamatos keverés mellett és az előzőleg kifertőtlenített átmeneti tárolóba töltjük.
A gyártást az eszközök mosogatásával, a munkafelület letakarításával, fertőtlenítésével zárjuk.