A gyártást a felhasználni kívánt eszközök épségének ellenőrzésével, azok fertőtlenítésével kezdjük.

Egy keverős készülékbe egyenként bemérjük az A fázis komponenseit, alaposan homogenizáljuk. 
FONTOS: A hyaluronsav hajlamos a csomósodásra, ezért lassan, apránként adjuk az elegyhez és csomómentesre keverjük!
FONTOS: Az Euxyl maximum 1,1%-ban oldódik vízben, ezért kifejezetten ügyelni kell a pontos bemérésre!

Beállítjuk a pH-t a mért értéktől függően vagy 5%-os NaOH oldattal, vagy 10%-os citromsav oldattal 4,5-5,8 közé. (Általában nem szükséges a pH-t állítani. Ha nagy az eltérés a kívánt pH értéktől, érdemes az alapanyagokat külön-külön megvizsgálni!)
A félkész terméket egy előre kifertőtlenített átmeneti tárolóba töltjük.
Levesszük a gyártási ellenmintát és elindítjuk a mikrobiológiai vizsgálatot.
A gyártást a felhasznált eszközök elmosogatásával, lefertőtlenítésével, a munkapult letakarításával és a padlózat feltakarításával fejezzük be.